ประจำเดือนยังไม่มาค่ะ ปรกติจะมาทุกเดือน เดือนมกราคม ได้กินยาคุมฉุกเฉินไป เดือนกุมภาพันธ์ ประจำเดือนมาวันที่11กุมภาพันธ์ มีอะไรกับแฟนมาตลอดค่ะแต่หลั่งนอก จนถึงวันที่28 กุมภาพันธ์ หลังจากนั้นก็ไม่ได้มีอะไรกันอีกเลยค่ะ ตอนนี้อยู่ต่างประเทศ ไปซื้อที่ตรวจครรภ์มาวันที่15มีนา ตรวจ2 รอบ แต่ก็ขึ้นเชิงลบค่ะ แต่ประจำก็ยังไม่มาเลย ตรวจซ้ำ วันที่20กุมภาพันธ์ ตรวจ2รอบก็ขึ้นเชิงลบค่ะ แล้วตอนนี้ก็วันที่27แล้ว ประจำเดือนก็ยังไม่มา เลยกังวลค่ะเพราะปรกติจะมาทุกเดือน ไม่มีขาด แต่ตอนนี้มีอาการคัดเต้านม ค่ะ จะท้องไหมค่ะ เครียดมากๆ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา ว่าทดสอบแล้วไม่พบว่าตั้งครรภ์ แสดงถึงการขาดประจำเดือนเป็นจากสาเหตุอื่นๆตามข้างต้นนะคะแนะนำให้รอดูประจำเดือนก่อนนะคะ หากขาดประจำเดือนยาวนานเกิน 3 เดือน แนะนำไปพบแพทย์ค่ะ